ΑΠΟΦΑΣΕΙΣ
Αριθμ. 173/Φ20
Έγκριση Εσωτερικού Κανονισμού λειτουργίας του Π.Μ.Σ. «Lasers, Πλάσμα και Εφαρμογές»
(LaPla) του Τμήματος Ηλεκτρονικών Μηχανικών
της Σχολής Μηχανικών του Ελληνικού Μεσογειακού Πανεπιστημίου.
Η ΣΥΓΚΛΗΤΟΣ ΤΟΥ ΕΛΛΗΝΙΚΟΥ ΜΕΣΟΓΕΙΑΚΟΥ
ΠΑΝΕΠΙΣΤΗΜΙΟΥ
Έχοντας υπόψη:
1. Τις διατάξεις του άρθρου 23 του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτο-
βάθμια εκπαίδευση, πειραματικά σχολεία, Γενικά Αρχεία
του Κράτους και λοιπές διατάξεις» (Α’ 70).
2. Τις διατάξεις των άρθρων 75 έως 83 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972)
και άλλες διατάξεις» (Α΄ 184).
3. Τις διατάξεις των άρθρων 79 έως 89 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α’ 141).
4. Την υπό στοιχεία 5984/Φ20/01-09-2023 απόφαση
του Πρύτανη του Ελληνικού Μεσογειακού Πανεπιστημίου «Συγκρότηση της Συγκλήτου του Ελληνικού Μεσο-
γειακού Πανεπιστημίου ακαδημαϊκού έτους 2023-2024»
(ΑΔΑ: 91ΘΩ46ΜΗ2Ι-20Ι).
5. Την υπό στοιχεία 1484/Φ20/03-07-2019 απόφαση
της Συγκλήτου του Ελληνικού Μεσογειακού Πανεπιστημίου «Επανίδρυση Προγράμματος Μεταπτυχιακών
Σπουδών (ΠΜΣ) του Ελληνικού Μεσογειακού Πανεπιστημίου με τίτλο “Lasers. Πλάσμα και Εφαρμογές - Lasers,
Plasma & Applications”» (Β’ 3343).
6. Την υπό στοιχεία 8983/Φ20/29-11-2023 απόφαση
της Συγκλήτου του Ελληνικού Μεσογειακού Πανεπιστημίου με θέμα «Έγκριση Κανονισμού Προγραμμάτων Με-
ταπτυχιακών και Διδακτορικών Σπουδών του ΕΛΜΕΠΑ»
(Β’ 6895).
7. Την απόφαση της Συνέλευσης του Τμήματος Ηλεκτρονικών Μηχανικών στη συνεδρίαση υπ’ αρ. πράξης
141/Θ.2/12-12-2023 με θέμα «Έγκριση Επικαιροποιημένου Κανονισμού Λειτουργίας του Προγράμματος Με-
ταπτυχιακών Σπουδών “Lasers, Πλάσμα και Εφαρμογές”
(ΠΜΣ LaPla)».
8. Το με ημερ. 15-12-2023 πρακτικό της Επιτροπής
Μεταπτυχιακών Σπουδών.
9. Την υπό στοιχεία 218/Φ20 απόφαση του Συμβουλίου Διοίκησης του Ελληνικού Μεσογειακού Πανεπιστη-
μίου με θέμα «Ορισμός Αντιπρυτάνεων του Ελληνικού
Μεσογειακού Πανεπιστήμιου» (Υ.Ο.Δ.Δ. 33/2023).
10. Την υπό στοιχεία 219/Φ20/2023 πράξη του Πρύτανη του Ελληνικού Μεσογειακού Πανεπιστημίου «Καθο-
ρισμός Τομέων ευθύνης Αντιπρυτάνεων - Μεταβίβαση
αρμοδιοτήτων και σειρά αναπλήρωσης του Πρύτανη
του Ελληνικού Μεσογειακού Πανεπιστημίου» (Β΄ 265).
11.
Την
υπό
στοιχεία
8768/Φ20/07-12-2022
(Υ.Ο.Δ.Δ. 1163) διαπιστωτική πράξη του Αντιπρύτανη του
Ελληνικού Μεσογειακού Πανεπιστημίου με την οποία
διαπιστώθηκε η εκλογή Πρύτανη του Ελληνικού Μεσογειακού Πανεπιστημίου.
12. Το γεγονός ότι με την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφάσισε:
Να εγκρίνει τον εσωτερικό κανονισμό λειτουργίας του
Π.Μ.Σ. «Lasers, Πλάσμα και Εφαρμογές» (ΠΜΣ LaPla), ως
εξής:
Άρθρο 1
Γενικές διατάξεις
Το Τμήμα Ηλεκτρονικών Μηχανικών του Ελληνικού Μεσογειακού Πανεπιστημίου (ΕΛΜΕΠΑ) οργανώνει και λει-
τουργεί Πρόγραμμα Μεταπτυχιακών Σπουδών (Π.Μ.Σ.)
με τίτλο «Lasers, Πλάσμα και Εφαρμογές - Lasers, Plasma
& Applications», σύμφωνα με τις διατάξεις του παρόντος
Κανονισμού Λειτουργίας, του Κανονισμού Προγραμμάτων Μεταπτυχιακών και Διδακτορικών Σπουδών του ΕΛ-
ΜΕΠΑ, και τις εκάστοτε ισχύουσες διατάξεις του νόμου.
Ο τίτλος του Π.Μ.Σ. στην Αγγλική γλώσσα είναι «Lasers,
Plasma & Applications». Το Π.Μ.Σ. «Lasers, Πλάσμα και
Εφαρμογές - Lasers, Plasma & Applications», το οποίο
επανιδρύθηκε λόγω της ίδρυσης του Ελληνικού Μεσογειακού Πανεπιστημίου, είναι η εξέλιξη και η επικαιροποίη-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 383
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 383/22.01.2024
ση του Π.Μ.Σ. «Φυσική Πλάσματος & Εφαρμογές - Plasma
Physics & Applications» (Β΄ 2205/2014). Το πρόγραμμα
υλοποιείται στις εγκαταστάσεις του Ερευνητικού Ινστιτούτου Φυσικής Πλάσματος και Λέιζερ του Πανεπιστη-
μιακού Κέντρου Έρευνας και Καινοτομίας (ΠΑ.Κ.Ε.Κ.) του
ΕΛΜΕΠΑ και του Τμήματος Ηλεκτρονικών Μηχανικών το
οποίο παρέχει τη γραμματειακή και διοικητική υποστήριξη του Προγράμματος.
Άρθρο 2
Αντικείμενο - Σκοπός
Το Π.Μ.Σ. «Lasers, Πλάσμα και Εφαρμογές - Lasers,
Plasma & Applications» έχει ως αντικείμενο να προωθήσει την επιστημονική γνώση και έρευνα, παρέχοντας
υψηλού επιπέδου εξειδικευμένη γνώση στους φοιτητές
του με γνώμονα την ικανοποίηση των ερευνητικών και
αναπτυξιακών αναγκών της χώρας και του ευρωπαϊκού
αλλά και διεθνούς ακαδημαϊκού και εργασιακού περιβάλλοντος. Ειδικότερα, σκοπός του Π.Μ.Σ. είναι να προ-
σφέρει στους φοιτητές του μεταπτυχιακή εκπαίδευση
υψηλού επιπέδου σε θέματα που άπτονται των εφαρμογών και της τεχνολογίας των lasers και του πλάσματος, τα
οποία τα τελευταία χρόνια παρουσιάζουν αδιαλείπτως
ραγδαία επιστημονική και τεχνολογική ανάπτυξη σε
διεθνές επίπεδο. Η εκπαίδευση νέων επιστημόνων σε
αυτό τον εξαιρετικά σημαντικό διεθνώς τομέα θα δώσει
τη δυνατότητα στη χώρα να συνεχίσει να συμμετάσχει
ενεργά με εξειδικευμένο επιστημονικό προσωπικό στις
διεθνείς εξελίξεις που αφορούν τις αντίστοιχες καινοτόμες τεχνολογίες και γνώσεις αιχμής.
Με την ολοκλήρωση του Π.Μ.Σ. «Lasers, Πλάσμα και
Εφαρμογές - Lasers, Plasma & Applications» οι απόφοιτοι
θα είναι σε θέση να:
1. εφαρμόζουν τη γνώση τους για ερευνητικούς σκοπούς, όπως στη μετρολογία, τα διαγνωστικά, και το χαρα-
κτηρισμό του πλάσματος και να μπορούν να υλοποιούν
σχετικές διατάξεις και να προτείνουν λύσεις,
2. κατανοήσουν τις μεθόδους για εφαρμογή σε σύγχρονες τεχνολογίες οπτοηλεκτρονικής, όπως στη σύ-
ντηξη, στην παραγωγή πλάσματος από αλληλεπίδραση ισχυρών παλμών λέιζερ με την ύλη, στις βιοϊατρικές
εφαρμογές, στην επιστήμη και τεχνολογία υλικών κ.ά.
3. κατανοήσουν τις βασικές αρχές της δομής και λειτουργίας των συστημάτων laser και της οπτικής και της
απεικόνισης, καθώς και της αλληλεπίδρασης των laser
με την ύλη, και των εφαρμογών τους,
4. εφαρμόζουν τη γνώση τους για τα μη-γραμμικά
οπτικά φαινόμενα τόσο για ερευνητικούς σκοπούς (π.χ.
στη μετρολογία, στην ανίχνευση, στη μη-γραμμική οπτική φασματοσκοπία, τον οπτικό χαρακτηρισμό κ.ά.) όσο
και σε σύγχρονες τεχνολογίες (π.χ. στην παραγωγή νέων
συχνοτήτων, στη δημιουργία σύντομων παλμών λέιζερ,
στους ηλεκτρο-οπτικούς διαμορφωτές, στη κατεργασία
με λέιζερ, τη χειρουργική με λέιζερ, την οπτική επικοινωνία ινών, τη μεταφορά πληροφοριών από ηλεκτρικά σε
οπτικά σήματα, την οπτική πληροφορική κ.ά.),
5. κατανοήσουν την υπολογιστική μοντελοποίηση
προβλημάτων μηχανικής, μεταφοράς θερμότητας, συζευγμένων πεδίων φυσικής (θερμομηχανικά προβλήμα-
τα) και τη μεταφορά φυσικών προβλημάτων αλληλεπίδρασης λέιζερ με ύλη/πλάσμα σε υπολογιστικά πεδία
λύσεων,
6. γνωρίζουν σε βάθος τις αρχές λειτουργίας και τη
Φυσική που διέπουν τις πιο αντιπροσωπευτικές τεχνικές
στη φασματοσκοπία laser.
Στόχοι του Π.Μ.Σ. «Lasers, Πλάσμα και Εφαρμογές Lasers, Plasma & Applications» είναι:
1. η εκπαίδευση και η προετοιμασία των φοιτητών του
για την απόκτηση της απαραίτητης γνώσης, ώστε με την
αποφοίτησή τους να είναι έτοιμοι να ενταχθούν στον
τρίτο κύκλο σπουδών, δηλαδή στην εκπόνηση διδακτορικής διατριβής σε ανώτατα εκπαιδευτικά ιδρύματα
(Α.Ε.Ι.) της χώρας ή της αλλοδαπής,
2. η στελέχωση, με επιστημονικό προσωπικό εξειδικευμένης γνώσης, των ακαδημαϊκών φορέων εκπαίδευ-
σης και έρευνας (Α.Ε.Ι., ερευνητικά κέντρα) της χώρας
στον σημαντικό τομέα γνώσης που πραγματεύεται,
3. η στελέχωση με επιστημονικό προσωπικό εξειδικευμένης γνώσης του Ινστιτούτου Φυσικής Πλάσματος
& Lasers του ΕΛΜΕΠΑ,
4. η σημαντική διεύρυνση των οριζόντων των φοιτητών τους, αποκτώντας νέα γνώση, ενισχύοντας την
ανταγωνιστικότητά τους στην αγορά εργασίας στο Ευρωπαϊκό και διεθνές γίγνεσθαι, μέσα από τις δυνατό-
τητες κινητικότητας που το Π.Μ.Σ. προσφέρει σε κορυφαία πανεπιστήμια, ερευνητικά κέντρα και εταιρίες του
εξωτερικού,
5. η ενίσχυση των δεξιοτήτων και γνώσεων των αποφοίτων του, ώστε να μπορούν να δημιουργήσουν αυ-
τόνομα ή σε συνεργασία με άλλους επιστήμονες νέες
μικρομεσαίες εταιρίες υψηλής τεχνολογίας και γνώσης,
που να έχουν τμήματα έρευνας και ανάπτυξης στο οργανόγραμμά τους, για τη σχεδίαση, υλοποίηση και προσφο-
ρά ανταγωνιστικών υψηλής τεχνολογίας και ποιότητας
προϊόντων και υπηρεσιών γνώσης.
Οι απόφοιτοι αποκτούν προσόντα για τη μετέπειτα
επαγγελματική ή ακαδημαϊκή τους πορεία στο αντικείμενο των εφαρμογών και της τεχνολογίας των lasers και
του πλάσματος αφού θα διαθέτουν πολύ εξειδικευμένες
γνώσεις στο εν λόγω πεδίο εργασίας, διαθέτουν κριτική
επίγνωση των ζητημάτων γνώσης, κατέχουν εξειδικευμένες δεξιότητες επίλυσης προβλημάτων ενώ μπορούν
να διαχειρίζονται και να μετασχηματίζουν περιβάλλοντα
εργασίας ή σπουδής που είναι σύνθετα, απρόβλεπτα και
απαιτούν νέες στρατηγικές προσεγγίσεις.
Άρθρο 3
Μεταπτυχιακός Τίτλος
Το Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) σε «Lasers, Πλάσμα και Εφαρμογές - Lasers,
Plasma & Applications». Στην Αγγλική γλώσσα, ο τίτλος
είναι «Master of Science (MSc) in Lasers, Plasma and
Applications». Για την απόκτηση του Δ.Μ.Σ. του Π.Μ.Σ.
είναι υποχρεωτική η επιτυχής παρακολούθηση των
μαθημάτων που ορίζει το πρόγραμμα σπουδών και η
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 383/22.01.2024
συγκέντρωση ενενήντα (90) πιστωτικών μονάδων ECTS.
Ο τίτλος απονέμεται από το Τμήμα Ηλεκτρονικών Μηχανικών και υπογράφεται από τον Διευθυντή του Π.Μ.Σ.
και τον Πρύτανη του ΕΛΜΕΠΑ. Το απονεμόμενο Δ.Μ.Σ.
κατατάσσεται στο επίπεδο 7 του Εθνικού Πλαισίου Προσόντων (ΕΠΠ) και του Ευρωπαϊκού Πλαισίου Προσόντων
(European Qualifications Framework - EQF).
Άρθρο 4
Κατηγορίες και αριθμός εισακτέων
Στο Π.Μ.Σ. «Lasers, Πλάσμα και Εφαρμογές - Lasers,
Plasma & Applications» γίνονται δεκτοί κάτοχοι τίτλου
του πρώτου κύκλου σπουδών Α.Ε.Ι. της ημεδαπής ή ομοταγών ιδρυμάτων της αλλοδαπής. Οι κατηγορίες των
πτυχιούχων που γίνονται δεκτές περιλαμβάνουν αποφοίτους Τμημάτων Πολυτεχνικών Σχολών των Πανεπι-
στημίων ή Πολυτεχνείων, Σχολών Θετικών Επιστημών
και Σχολών Μηχανικών Πανεπιστημίων και Σχολών Τεχνολογικών Εφαρμογών των πρώην Τ.Ε.Ι. Επίσης, γίνονται
δεκτοί οι απόφοιτοι των αντίστοιχων με τις παραπάνω
σχολές Πανεπιστημίων της αλλοδαπής, εφόσον οι τίτλοι
σπουδών ανήκουν στο Εθνικό Μητρώο Τύπων Τίτλων
Σπουδών Αναγνωρισμένων Ιδρυμάτων Ανώτατης Εκπαίδευσης της αλλοδαπής. Για άλλες περιπτώσεις υπο-
ψηφίων και για τη συνάφεια των ειδικοτήτων καθώς και
για τα λοιπά προσόντα/κριτήρια θα αποφασίζει κατά
περίπτωση η Συνέλευση του Τμήματος μετά από εισήγηση της Σ.Ε. του Π.Μ.Σ.
Ο ανώτατος αριθμός των εισακτέων φοιτητών στο
Πρόγραμμα Μεταπτυχιακών Σπουδών ανέρχεται σε
δέκα (10).
Άρθρο 5
Χρονική διάρκεια λειτουργίας
Η χρονική διάρκεια λειτουργίας του Π.Μ.Σ. ορίζεται σε
δέκα (10) έτη. Το Π.Μ.Σ. λειτουργεί από το ακαδημαϊκό
έτος 2018-2019 με χρονική διάρκεια έως το ακαδημαϊκό
έτος 2028-2029. Δύναται να παραταθεί η χρονική διάρκεια, με απόφαση Συγκλήτου, έπειτα από εισήγηση της
Συνέλευσης ή της Επιτροπής Προγράμματος Σπουδών
και γνώμη της Επιτροπής Μεταπτυχιακών Σπουδών εφόσον πληροί τα κριτήρια της εσωτερικής και εξωτερικής
αξιολόγησης, σύμφωνα με την ισχύουσα νομοθεσία.
Άρθρο 6
Δομή και όργανα
6.1 Αρμόδια όργανα για θέματα του Π.Μ.Σ. είναι τα
ακόλουθα:
α) η Σύγκλητος του Πανεπιστημίου,
β) Η Επιτροπή Μεταπτυχιακών Σπουδών,
γ) η Συνέλευση του Τμήματος,
δ) η Συντονιστική Επιτροπή (Σ.Ε.), και
ε) ο Διευθυντής του Π.Μ.Σ.
Αρμοδιότητες της Συνέλευσης είναι να:
α) εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα τροποποίησης
Π.Μ.Σ., καθώς και την παράταση της διάρκειας του
Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. του Τμήματος,
γ) συγκροτεί Επιτροπές για την αξιολόγηση των αιτήσεων των υποψηφίων μεταπτυχιακών φοιτητών/φοιτη-
τριών και εγκρίνει την εγγραφή αυτών στο Π.Μ.Σ.,
δ) αναθέτει το διδακτικό έργο μεταξύ των διδασκόντων του Π.Μ.Σ. και δύναται να αναθέτει επικουρικό δι-
δακτικό έργο σε Π.Μ.Σ. στους υποψήφιους διδάκτορες
του Τμήματος ή της Σχολής, υπό την επίβλεψη διδάσκοντος του Π.Μ.Σ.,
ε) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών/φοιτητριών και ορίζει τον επιβλέποντα ανά εργασία,
στ) διαπιστώνει την επιτυχή ολοκλήρωση της φοίτησης και απονέμει το Δ.Μ.Σ., ζ) εγκρίνει τον απολογισμό
του Π.Μ.Σ., κατόπιν εισήγησης της Σ.Ε.,
η) αναθέτει σε μεταπτυχιακούς φοιτητές τη διεξαγωγή
επικουρικού διδακτικού έργου σε προγράμματα σπουδών πρώτου κύκλου του Τμήματος,
θ) ασκεί κάθε άλλη νόμιμη αρμοδιότητα.
Με απόφαση της Συνέλευσης του Τμήματος οι αρμοδιότητες των περ. γ) και ε) δύναται να μεταβιβάζονται
στη Σ.Ε. του Π.Μ.Σ.
Συντονιστική Επιτροπή
Η Σ.Ε. αποτελείται από τον Διευθυντή του Π.Μ.Σ. και
τέσσερα (4) μέλη Διδακτικού Ερευνητικού Προσωπικού (Δ.Ε.Π.) του Τμήματος και ομότιμους καθηγητές,
που έχουν συναφές γνωστικό αντικείμενο με αυτό του
Π.Μ.Σ. και αναλαμβάνουν διδακτικό έργο στο Π.Μ.Σ. Τα
μέλη της Σ.Ε. καθορίζονται με απόφαση της Συνέλευσης
του Τμήματος.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και ιδίως:
α) καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης του Π.Μ.Σ. και τον Κανονισμό Μεταπτυχιακών και
Διδακτορικών Σπουδών,
ε) εισηγείται προς τη Συνέλευση του Τμήματος την κατανομή του διδακτικού έργου, καθώς και την ανάθεση
διδακτικού έργου,
στ) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
η) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 383/22.01.2024
ϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
H Σ.Ε. συνεδριάζει και λειτουργεί σύμφωνα με τους
κανόνες των συλλογικών οργάνων του Πανεπιστημίου.
Διευθυντής του Π.Μ.Σ.
Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
α) προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Πανεπιστημίου θέματα σχετικά με την
αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος του προγράμματος
και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Κανονισμού Προγραμμάτων
Μεταπτυχιακών και Διδακτορικών Σπουδών, καθώς και
την παρακολούθηση εκτέλεσης του προϋπολογισμού
του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
6.2 Ο Διευθυντής του Π.Μ.Σ., καθώς και τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Άρθρο 7
Διδάσκοντες στο Π.Μ.Σ.
Το διδακτικό έργο του Π.Μ.Σ. ανατίθεται, κατόπιν απόφασης του αρμόδιου οργάνου του Π.Μ.Σ. στις ακόλουθες
κατηγορίες διδασκόντων:
α) μέλη Δ.Ε.Π., Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) του Τμήματος ή άλλων Τμημάτων του
ΕΛΜΕΠΑ ή άλλου Ανώτατου Εκπαιδευτικού Ιδρύματος
(Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμι-
μων υποχρεώσεών τους, αν το Π.Μ.Σ. έχει τέλη φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ΕΛΜΕΠΑ
ή άλλου Α.Ε.Ι.,
γ) συνεργαζόμενους Καθηγητές,
δ) εντεταλμένους διδάσκοντες,
ε) επισκέπτες Καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Τα μέλη Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. του Τμήματος
δύνανται να απασχολούνται σε Π.Μ.Σ., μόνο υπό την
προϋπόθεση εκπλήρωσης των ελάχιστων υποχρεώσεών
τους περί παροχής διδακτικού έργου. Δεν επιτρέπεται η
απασχόληση μελών Δ.Ε.Π. αποκλειστικά σε Π.Μ.Σ. του
Τμήματος ή της Σχολής.
Άρθρο 8
Τρόπος εισαγωγής
Η επιλογή των φοιτητών γίνεται σύμφωνα με τον
ν. 4957/2022 και τις προβλέψεις του Κανονισμού Μεταπτυχιακών και Διδακτορικών Σπουδών καθώς και του
παρόντος Κανονισμού. Μετά από απόφαση της Σ.Ε., τον
μήνα Απρίλιο κάθε ακαδημαϊκού έτους δημοσιεύεται και
αναρτάται στην ιστοσελίδα του Π.Μ.Σ., του Τμήματος και
του Ιδρύματος προκήρυξη για την εισαγωγή μεταπτυχιακών φοιτητών για το επόμενο ακαδημαϊκό έτος. Οι αιτή-
σεις μαζί με τα απαραίτητα δικαιολογητικά κατατίθενται
στη Γραμματεία του Π.Μ.Σ., σε προθεσμία που ορίζεται
στην προκήρυξη και μπορεί να παραταθεί για διάστημα
που δεν ξεπερνά τις τριάντα (30) ημέρες.
Απαραίτητα δικαιολογητικά είναι:
1. Αίτηση συμμετοχής
2. Βιογραφικό σημείωμα
3. Αντίγραφο πτυχίου ή βεβαίωση περάτωσης σπουδών
4. Αναλυτική βαθμολογία προπτυχιακών μαθημάτων
5. Πιστοποιητικό γλωσσομάθειας Αγγλικής γλώσσας
(επιπέδου Β2 ή ανώτερου)
6. Δημοσιεύσεις σε περιοδικά με κριτές, εάν υπάρχουν
7. Αποδεικτικά επαγγελματικής ή ερευνητικής δραστηριότητας, εάν υπάρχουν
8. Φωτοτυπία δύο όψεων της αστυνομικής ταυτότητας
9. Δύο συστατικές επιστολές.
Για υποψήφιους που διαθέτουν τίτλους πρώτου κύκλου σπουδών από ιδρύματα της αλλοδαπής, ακολου-
θείται η διαδικασία που ορίζει ο ν. 4957/2022.
Άρθρο 9
Τρόπος επιλογής εισακτέων
Η επιλογή των εισακτέων πραγματοποιείται με βάση
τα ακόλουθα κριτήρια και μόρια:
Κριτήρια
Μόρια
Βαθμός πτυχίου (ΒΠ)
5×ΒΠ
Γνώση Αγγλικής Γλώσσας
B2/C1/C2:
10/20/30/
Εμπειρία στο αντικείμενο
Προφορική συνέντευξη
Μέγιστο Σύνολο
Με βάση τα παραπάνω κριτήρια, η Επιτροπή Αξιολόγησης καταρτίζει τον πίνακα αξιολόγησης των φοιτητών
και τον καταθέτει στη Συνέλευση του Τμήματος για λήψη
απόφασης. Ο πίνακας περιλαμβάνει το σύνολο των υποψηφίων που έχουν υποβάλλει αποδεκτή αίτηση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 383/22.01.2024
Οι επιτυχόντες θα πρέπει να εγγραφούν στη Γραμματεία του Π.Μ.Σ. εντός τριάντα (30) ημερών από την από-
φαση της Συνέλευσης. Σε περίπτωση μη εγγραφής ενός
ή περισσοτέρων φοιτητών, θα κληθούν να εγγραφούν
στο Π.Μ.Σ. οι επιλαχόντες (αν υπάρχουν), με βάση τη
σειρά τους στον εγκεκριμένο αξιολογικό πίνακα.
Σε περίπτωση ισοβαθμίας (με μαθηματική στρογγυλοποίηση στο δεύτερο δεκαδικό ψηφίο), εισάγονται οι
ισοβαθμήσαντες υποψήφιοι, σε ποσοστό που δεν υπερβαίνει το 10% του ανώτατου αριθμού εισακτέων.
Άρθρο 10
Διάρκεια φοίτησης
Η χρονική διάρκεια φοίτησης στο Π.Μ.Σ. που οδηγεί
στη λήψη Δ.Μ.Σ. ορίζεται ως ακολούθως:
1. Πρόγραμμα πλήρους φοίτησης: η φοίτηση διαρκεί
3 ακαδημαϊκά εξάμηνα.
2. Πρόγραμμα μερικής φοίτησης: η φοίτηση διαρκεί
2×3=6 ακαδημαϊκά εξάμηνα.
Ο μεταπτυχιακός φοιτητής με αίτησή του μπορεί να
ζητήσει παράταση σπουδών και μόνο για σοβαρούς
λόγους, η οποία δεν δύναται να υπερβεί τον αριθμό
εξαμήνων της κανονικής φοίτησης του Π.Μ.Σ. Αδικαιολόγητη, μη ολοκλήρωση των σπουδών πέραν αυτού
του χρονοδιαγράμματος οδηγεί σε ερώτημα διαγραφής
του μεταπτυχιακού φοιτητή από το Π.Μ.Σ., το οποίο επιλαμβάνεται η Σ.Ε. και αποφασίζει το αρμόδιο όργανο.
Ο μεταπτυχιακός φοιτητής με αίτησή του μπορεί να
ζητήσει αιτιολογημένα αναστολή φοίτησης. Τα εξάμηνα
αναστολής της φοιτητικής ιδιότητας δεν προσμετρούνται στην προβλεπόμενη ανώτατη διάρκεια κανονικής
φοίτησης.
Άρθρο 11
Πρόγραμμα σπουδών
Το Π.Μ.Σ. ξεκινά το χειμερινό εξάμηνο εκάστου ακαδημαϊκού έτους και υλοποιείται με τη διά ζώσης εκπαιδευτι-
κή διαδικασία. Για την απόκτηση του Δ.Μ.Σ. απαιτούνται
συνολικά ενενήντα (90) πιστωτικές μονάδες (ECTS). H
επιτυχής παρακολούθηση δέκα (10) μαθημάτων είναι
απαραίτητη προϋπόθεση για την απόκτηση του Δ.Μ.Σ.
Σε κάθε μάθημα αντιστοιχεί συγκεκριμένος αριθμός πιστωτικών μονάδων. Η σειρά παρακολούθησης των μα-
θημάτων από τους φοιτητές είναι αυτή που αναγράφεται
στο πρόγραμμα σπουδών και συνοψίζεται στον παρακάτω πίνακα, που καταγράφει ανά ακαδημαϊκό εξάμηνο
τον τίτλο του μαθήματος και τις πιστωτικές μονάδες που
αντιστοιχούν σε αυτό.
Α/Α
ΤΙΤΛΟΣ ΜΑΘΗΜΑΤΟΣ
Ακαδημαϊκό
εξάμηνο
Ώρες
ΠΙΣΤΩΤΙΚΕΣ
ΜΟΝΑΔΕΣ (ECTS)
Φυσική Πλάσματος - Plasma Physics
Α
Αρχές των Lasers - Principles of Lasers
Α
Μη Γραμμική Οπτική - Non linear Optics
Α
Αρχές υπολογιστικής μοντελοποίησης Principles of computational modeling
Α
Οπτική laser & απεικόνιση - Laser Optics &
imaging
Α
Αλληλεπίδραση Laser με ύλη και πειραματικές μέθοδοι Laser matter
interaction and experimental methods
Β
Φασματοσκοπία Laser - Laser spectroscopy
Β
Διαγνωστικά πλάσματος και κύματα σε πλάσμα - Plasma
diagnostics and waves in
plasmas
Β
Lasers και προσομοιώσεις πλάσματος Lasers and plasma simulations
Β
Σύγχρονα θέματα Lasers και πλάσμα Modern topics in Lasers and plasmas
Β
ΔΙΠΛΩΜΑΤΙΚΗ ΕΡΓΑΣΙΑ
Γ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 383/22.01.2024
Το αναλυτικό περίγραμμα κάθε μαθήματος αναρτάται στον ιστότοπο του Π.Μ.Σ. Το συνοπτικό περιεχόμενο των
μαθημάτων έχει ως εξής:
Φυσική Πλάσματος - Plasma Physics
Σκοπός είναι η κατανόηση των βασικών εννοιών του πλάσματος και των βασικών συστατικών του και των φυσικών
παραμέτρων που το χαρακτηρίζουν. Στη συνέχεια, το μάθημα επικεντρώνεται στους θεμελιώδους νόμους κίνησης
φορτισμένων σωματιδίων μέσα σε ομοιογενές και μη ομοιογενές πλάσμα. Στη συνέχεια προσδιορίζονται οι νόμοι
που διέπουν την κίνηση του πλάσματος ως ρευστό. Το μάθημα είναι βασικής σημασίας για τους σκοπούς του Π.Μ.Σ..
Αρχές των Lasers - Principles of Lasers
Σκοπός είναι η κατανόηση της δομής και λειτουργίας των συστημάτων laser. Οι φοιτητές αποκτούν γνώσεις για τις
ενεργειακές ακτινοβολικές μεταβάσεις και την σημασία της εξαναγκασμένης εκπομπής, εισάγονται στις έννοιες
της αναστροφής πληθυσμού και του κέρδους, κατανοούν για τον κορεσμό των μεγεθών αυτών με την ένταση
του φωτός. Μαθαίνουν για τη σημασία του οπτικού αντηχείου στην διαμόρφωση της δέσμης laser, την οπτική
συμφωνία και την επίτευξη μονοχρωματικότητας laser.
Μη Γραμμική Οπτική - Non linear Optics
Σκοπός είναι η κατανόηση των μη-γραμμικών οπτικών φαινομένων και οι εφαρμογές στην έρευνα και στην τεχνολογία. Μελετάται η προέλευση και οι ιδιότητες των επιδεκτικοτήτων, καθώς και φαινόμενα δεύτερης και τρίτης τάξης.
Τέλος, παρουσιάζονται βασικές έννοιες φαινομένων με παλμούς φωτός και με ισχυρά ηλεκτρομαγνητικά πεδία.
Επιδιώκεται οι φοιτητές να έρχονται σε πρακτική επαφή με την εφαρμογή των μη-γραμμικών οπτικών φαινομένων.
Αρχές υπολογιστικής μοντελοποίησης - Principles of computational modeling
Το μάθημα εισάγει τους φοιτητές στις βασικές έννοιες του προγραμματισμού, δίνοντας έμφαση στη μαθηματική
μοντελοποίηση με αριθμητικές μεθόδους και ειδικότερα τη μέθοδο των πεπερασμένων στοιχείων. Αναλύονται
τα πλεονεκτήματα της χρήσης πινάκων για τη διαχείριση των απαραίτητων πληροφοριών μέσω της μαθηματικής
μοντελοποίησης και λύσης αντιπροσωπευτικών παραδειγμάτων. Στόχος είναι η κατανόηση του ορισμού πεδίων
λύσεων και η ανάπτυξη πλεγμάτων, ο έλεγχος και η απεικόνιση αυτών.
Οπτική laser & απεικόνιση - Laser Optics & imaging
Σκοπός του μαθήματος είναι η κατανόηση των βασικών αρχών της οπτικής και της απεικόνισης. Τόσο οι αρχές
της Οπτικής Laser, όσο και οι αρχές της Απεικόνισης είναι απαραίτητες γνώσεις στη βασική και εφαρμοσμένη
έρευνα. Στη διάρκεια των μαθημάτων γίνεται παρουσίαση και πρακτική επίδειξη εφαρμογών μετρητικών και
απεικονιστικών συστημάτων.
Αλληλεπίδραση Laser με ύλη και πειραματικές μέθοδοι - Laser matter interaction and experimental methods
Στο μάθημα παρουσιάζονται οι κύριες πτυχές της αλληλεπίδρασης λέιζερ υψηλής ισχύος- ύλης. Η αλληλεπίδραση
υπερβραχέων και μεγάλης έντασης παλμών λέιζερ με άτομα, επιφάνειες και πλάσμα έχει πολλές τεχνολογικές
εφαρμογές και είναι πλούσια σε φυσική. Στη διδασκαλία του μαθήματος παρουσιάζονται πολλές πρακτικές εφαρμογές, τόσο στην έρευνα όσο και στην τεχνολογία.
Φασματοσκοπία Laser - Laser spectroscopy
Ο κύριος στόχος του μαθήματος Φασματοσκοπία Λέιζερ είναι η εξοικείωση με φασματοσκοπικές τεχνικές με τη
χρήση λέιζερ που αφορούν τόσο στις μελέτες βασικής και εφαρμοσμένης έρευνας. Η κατανόηση των φασματοσκοπικών μεθόδων γίνεται μέσα από την λεπτομερή περιγραφή των αρχών της Φυσικής που τις διέπει αλλά
και των αντίστοιχων τεχνικών και τεχνολογιών. Εξετάζονται τόσο βασικές τεχνικές φασματοσκοπίας όσο και πιο
μοντέρνες τεχνικές που αναφέρονται σε state-of-the-art προσεγγίσεις.
Διαγνωστικά πλάσματος και κύματα σε πλάσμα - Plasma diagnostics and waves in plasmas
Σκοπός του μαθήματος είναι η κατανόηση των τεχνικών για τη διάγνωση του πλάσματος μέσω μεθόδων δημιουργίας και διάδοσης κυμάτων σε αυτό. Αυτές οι μέθοδοι αποτελούν ένα εξαιρετικά σημαντικό και σύγχρονο
αντικείμενο αφού η μέτρηση των χαρακτηριστικών φυσικών παραμέτρων του πλάσματος με μη καταστρεπτικές
μεθόδους αποτελεί πάντα πρόκληση.
Lasers και προσομοιώσεις πλάσματος - Lasers and plasma simulations
Στόχος του μαθήματος είναι η θεμελίωση των βασικών υπολογιστικών αρχών που περιγράφουν την αλληλεπίδραση
λέιζερ με την ύλη/πλάσμα. Αναλύονται οι έννοιες της προσέγγισης στην επίλυση προβλημάτων, όπου θερμικά και
μηχανικά φορτία, δρουν σε δομικές κατασκευές και πεδία λύσεων. Αναλύονται οι αριθμητικές μέθοδοι μοντελοποίησης, που καταλήγουν σε επίλυση με τη Μέθοδο των Πεπερασμένων Στοιχείων. Χαρακτηριστικά παραδείγματα
χρησιμοποιούνται για την κατανόηση των φυσικών φαινομένων και επιλύονται.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 383/22.01.2024
Σύγχρονα θέματα Lasers και πλάσμα - Modern topics in Lasers and plasmas
Στόχος είναι οι φοιτητές να έρθουν σε επαφή με τα υλικά, τις συσκευές και τις μεθόδους που χρησιμοποιούνται για
την διεξαγωγή πειραματικής έρευνας που σχετίζεται με την δημιουργία πλάσματος από ισχυρά laser και διατάξεις
ηλεκτρικής ισχύος καθώς και στις εφαρμογές αυτών. Αναλύεται ο τρόπος που λειτουργούν τα ιδιαίτερα εξαρτήματα που χρησιμοποιούνται, καθώς και το πλήθος των διαγνωστικών και άλλων συσκευών που υποστηρίζουν
τα πειράματα.
Για τον υπολογισμό του βαθμού του τίτλου σπουδών
λαμβάνεται υπόψη η βαρύτητα που έχει κάθε μάθημα
στο πρόγραμμα σπουδών και η οποία εκφράζεται με τον
αριθμό των πιστωτικών μονάδων (ECTS). Ο αριθμός των
πιστωτικών μονάδων (ECTS) του μαθήματος αποτελεί
ταυτόχρονα και τον συντελεστή βαρύτητας αυτού του
μαθήματος. Ο υπολογισμός αυτός εκφράζεται με τον
ακόλουθο μαθηματικό τύπο:
Βαθμός Διπλώματος = (Βαθμός Μαθήματος1 × ECTS
Μαθήματος1 + Βαθμός Μαθήματος2 x ECTS Μαθήματος2 + … + Βαθμός ΜαθήματοςΝ x ECTS ΜαθήματοςΝ)/
Συνολικός Αριθμός ECTS, όπου Ν ο αριθμός των απαιτούμενων μαθημάτων ή εκπαιδευτικών δραστηριοτήτων
για τη λήψη του Διπλώματος. Ως μάθημα λογίζεται και
η Μεταπτυχιακή Διπλωματική Εργασία καθώς είναι υποχρεωτική για την ολοκλήρωση των σπουδών.
Άρθρο 12
Μεταπτυχιακές Διπλωματικές Εργασίες
Η διπλωματική εργασία έχει διάρκεια ενός ακαδημαϊκού εξαμήνου. Δικαίωμα επίβλεψης διπλωματικών
εργασιών έχουν οι κατωτέρω διδάσκοντες υπό την προϋπόθεση ότι είναι κάτοχοι διδακτορικού διπλώματος:
α) μέλη Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. του Τμήματος
ή άλλων Τμημάτων του ΕΛΜΕΠΑ ή άλλου Α.Ε.Ι. ή Α.Σ.Ε.Ι.,
με πρόσθετη απασχόληση πέραν των νόμιμων υποχρεώσεών τους, αν το Π.Μ.Σ. έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ΕΛΜΕΠΑ ή άλλου
Α.Ε.Ι.,
γ) συνεργαζόμενοι Καθηγητές,
δ) εντεταλμένοι διδάσκοντες,
ε) επισκέπτες Καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση του αρμοδίου οργάνου του Π.Μ.Σ. δύναται να ανατίθεται η επίβλεψη διπλωματικών εργασιών και
σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. του Τμήματος,
που δεν έχουν αναλάβει διδακτικό έργο στο Π.Μ.Σ. Απαραίτητη προϋπόθεση είναι η συνάφεια του γνωστικού
αντικειμένου ή του επιστημονικού έργου ή του αντικειμένου της διατριβής των εν λόγω μελών του τμήματος
με το αντικείμενο του Π.Μ.Σ. Η διπλωματική εργασία
εκπονείται στα εργαστήρια του IPPL ή/και του Τμήματος Ηλεκτρονικών Μηχανικών. Τμήμα ή και ολόκληρη
η διπλωματική εργασία μπορεί να πραγματοποιηθεί
σε συνεργαζόμενα πανεπιστήμια ή ερευνητικά κέντρα
της ημεδαπής ή αλλοδαπής μέσω του προγράμματος
Erasmus+ (εξειδικεύονται στον κανονισμό λειτουργίας).
Συνεπιβλέπων μπορεί να είναι μέλος Δ.Ε.Π. ή ερευνητής/
ερευνήτρια που ανήκει στο συνεργαζόμενο ίδρυμα.
Άρθρο 13
Εξετάσεις και αξιολόγηση μεταπτυχιακών
φοιτητών
Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και το
εαρινό, έκαστο εκ των οποίων περιλαμβάνει δεκατρείς
(13) εβδομάδες διδασκαλίας. Τα μαθήματα του χειμερινού και εαρινού εξαμήνου εξετάζονται κατά τις περιό-
δους που ορίζει το ακαδημαϊκό ημερολόγιο καθώς και
κατά την επαναληπτική περίοδο του Σεπτεμβρίου. Σε
περίπτωση κωλύματος διεξαγωγής μαθήματος προβλέπεται η αναπλήρωσή του. Η ημερομηνία και η ώρα ανα-
πλήρωσης αναρτώνται στην ηλεκτρονική πλατφόρμα
εκπαίδευσης και ενημερώνεται η Γραμματεία του Π.Μ.Σ.
Οι φοιτητές που δεν έχουν επαρκώς παρακολουθήσει
ένα μάθημα (άρθρο 15), αποκλείονται από την εξέτασή
του στην κύρια και επαναληπτική εξεταστική περίοδο.
Στην επαναληπτική εξεταστική περίοδο θα μπορούν να
λάβουν μέρος φοιτητές που έχουν αποτύχει το πολύ σε
τρία (3) συνολικά μαθήματα.
Η αξιολόγηση των μεταπτυχιακών φοιτητών και η επίδοσή τους στα μαθήματα που υποχρεούνται να παρα-
κολουθήσουν στο πλαίσιο του Π.Μ.Σ. πραγματοποιείται
στο τέλος κάθε εξαμήνου με γραπτές ή προφορικές εξετάσεις ή/και με εκπόνηση εργασιών καθ’ όλη τη διάρκεια
του εξαμήνου. Ο τρόπος αξιολόγησης ορίζεται από τον
διδάσκοντα του κάθε μαθήματος, καταγράφεται στο
εγκεκριμένο περίγραμμα του μαθήματος και δεν μεταβάλλεται. Η βαθμολόγηση γίνεται στην κλίμακα 0-10 και
ο ελάχιστος προβιβάσιμος βαθμός είναι το πέντε (5). Η
βαθμολογία των μαθημάτων αναρτάται στο πληροφοριακό σύστημα εντός 20 ημερών από τη λήξη της εξε-
ταστικής περιόδου.
Άρθρο 14
Εγγραφή και δηλώσεις μαθημάτων
Η φοιτητική ιδιότητα αποκτάται με την εγγραφή του
φοιτητή στο Π.Μ.Σ. Οι εγγραφές γίνονται σε διάστημα
που ορίζεται από την Γραμματεία του Π.Μ.Σ. για κάθε
ακαδημαϊκό έτος. Όλοι οι φοιτητές υποχρεούνται να αποδέχονται πλήρως τις διατάξεις του παρόντος κανονισμού
μεταπτυχιακών σπουδών.
Σε κάθε ακαδημαϊκό εξάμηνο, η δήλωση των μαθημάτων που θα παρακολουθήσει και θα εξεταστεί ο
κάθε φοιτητής γίνεται αποκλειστικά σε ημερομηνίες
που ανακοινώνει η Γραμματεία του Π.Μ.Σ. ΑπορρίπτοΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 383/22.01.2024
νται αιτήσεις δηλώσεων που υποβάλλονται εκτός των
ημερομηνιών αυτών. Στο Π.Μ.Σ. «Lasers, Πλάσμα και
Εφαρμογές - Lasers, Plasma & Applications» οι φοιτητές
πρέπει να δηλώσουν και να παρακολουθήσουν όλα τα
μαθήματα του προγράμματος σπουδών στο εξάμηνο
που προβλέπεται και δεν μπορεί να γίνει καμία κατοχύρωση μαθημάτων που έχουν παρακολουθήσει επιτυχώς
σε άλλες σπουδές τους, προπτυχιακές, μεταπτυχιακές, ή
διδακτορικές.
Άρθρο 15
Δικαιώματα και υποχρεώσεις φοιτητών
Οι μεταπτυχιακοί φοιτητές έχουν όλα τα δικαιώματα
και τις παροχές που προβλέπονται και για τους φοιτητές
του πρώτου κύκλου σπουδών με τις ίδιες προϋποθέσεις
και κριτήρια που ορίζει το Πανεπιστήμιο, εκτός του δικαιώματος παροχής δωρεάν διδακτικών συγγραμμάτων.
Οι υποψήφιοι μεταπτυχιακοί φοιτητές πρέπει να είναι
ενήμεροι για τον παρόντα Κανονισμό πριν την εγγραφή
τους. Οι μεταπτυχιακοί φοιτητές έχουν τις παρακάτω
υποχρεώσεις:
• να παρακολουθούν τα προσφερόμενα μαθήματα,
• να συμμετέχουν σε ημερίδες και άλλες επιστημονικές
εκδηλώσεις με θέματα συναφή με το αντικείμενο του
Π.Μ.Σ.,
• να υποβάλλουν εντός των προβλεπόμενων προθεσμιών τις εργασίες τους,
• να προσέρχονται στις εξετάσεις των μαθημάτων,
• να παρέχουν επικουρικό διδακτικό έργο σε προγράμματα σπουδών πρώτου κύκλου έως έξι (6) ώρες
ανά εβδομάδα,
• να συμμετέχουν στη διαδικασία αξιολόγησης του
προγράμματος,
• να ολοκληρώσουν με επιτυχία την πρακτική τους
άσκηση, εφόσον προβλέπεται,
• να ολοκληρώσουν με επιτυχία την Διπλωματική τους
Εργασία, εφόσον προβλέπεται,
• να έχουν τακτοποιήσει όλες τις οικονομικές τους υποχρεώσεις, καθώς και όποια άλλη υποχρέωση προς το
Ίδρυμα, πριν από την ορκωμοσία. Σε αντίθετη περίπτωση, δεν θα έχουν δικαίωμα να παραλάβουν το Δίπλωμα
Μεταπτυχιακών Σπουδών ή άλλο σχετικό έγγραφο,
• να τηρούν τον παρόντα Κανονισμό Μεταπτυχιακών
Σπουδών, τις αποφάσεις των οργάνων του Π.Μ.Σ., του
Τμήματος και του Πανεπιστημίου,
• να σέβονται και να τηρούν τους κανόνες της ακαδημαϊκής δεοντολογίας και της έρευνας.
• Η παρακολούθηση όλων των μαθημάτων είναι υποχρεωτική. Ο ανώτατος αριθμός απουσιών ανά μάθημα
ορίζεται σε τρεις (3). Σε περίπτωση απουσίας, ο διδάσκοντας ενημερώνει τον φοιτητή για το ενδεχόμενο
απώλειας της δυνατότητας εξέτασης του μαθήματος,
καθώς και τον Διευθυντή του προγράμματος.
Ως επικουρικό διδακτικό έργο ορίζεται η επικουρία
των μελών Δ.Ε.Π. κατά την άσκηση του διδακτικού τους
έργου, η άσκηση των φοιτητών, η διεξαγωγή φροντιστηρίων, εργαστηριακών ασκήσεων, η εποπτεία εξετάσεων
και η διόρθωση ασκήσεων.
15.1 Υποτροφίες
Η Σ.Ε. του Π.Μ.Σ. δύναται να χορηγεί υποτροφίες αριστείας και ανταποδοτικές υποτροφίες προς τους μετα-
πτυχιακούς φοιτητές του Τμήματος. Οι υποτροφίες αριστείας και βραβεία χορηγούνται με κριτήριο την επίδοση
τους στις σπουδές και την ατομική ή την οικογενειακή
οικονομική τους κατάσταση. Οι ανταποδοτικές υποτροφίες χορηγούνται σε μεταπτυχιακούς φοιτητές με την
υποχρέωση υποστήριξης της εκπαιδευτικής διαδικασίας
και παροχής επικουρικού διδακτικού έργου. Το κόστος
των υποτροφιών δύναται να βαρύνει τον προϋπολογισμό έργων/προγραμμάτων τα οποία χρηματοδοτούνται
από ιδιωτικούς, διεθνείς και ίδιους πόρους του Ε.Λ.Κ.Ε.
του Πανεπιστημίου, καθώς και συγχρηματοδοτούμενων
έργων του Εταιρικού Συμφώνου για το Πλαίσιο Ανάπτυξης (ΕΣΠΑ). Κάθε είδους υποτροφίες, χρηματικά βραβεία
και ανταποδοτικές υποτροφίες που χορηγούνται στο
πλαίσιο του παρόντος, δεν υπόκεινται σε οποιονδήποτε
φόρο, κράτηση, ασφαλιστική εισφορά και ειδική εισφορά αλληλεγγύης του άρθρου 43Α του Κώδικα Φορολογί-
ας Εισοδήματος (ν. 4172/2013, Α’ 167). Κατά την πληρωμή δαπανών υποτροφιών και χρηματικών βραβείων δεν
απαιτείται η προσκόμιση φορολογικής και ασφαλιστικής
ενημερότητας του δικαιούχου.
15.2 Υποτροφίες αριστείας
Το Π.Μ.Σ. δύναται να χορηγεί έως δύο (2) υποτροφίες αριστείας. Υποψηφιότητα για υποτροφίες αριστείας
μπορούν να καταθέσουν οι μεταπτυχιακοί φοιτητές που
έχουν ολοκληρώσει επιτυχώς, τουλάχιστον, το 50% των
πιστωτικών μονάδων του Π.Μ.Σ. και δεν έχουν υπερβεί την κανονική διάρκεια φοίτησης. Οι υποψήφιοι δεν
πρέπει να κατέχουν έμμισθη θέση στον δημόσιο ή τον
ιδιωτικό τομέα ούτε να λαμβάνουν υποτροφία από άλλο
φορέα για το συγκεκριμένο χρονικό διάστημα, ενώ ο
ίδιος φοιτητής δύναται να λάβει μόνο μια φορά υποτροφία αριστείας. Κριτήρια αποτελούν η βαθμολογική
επίδοση στα μαθήματα, η επιτυχής ολοκλήρωση όλων
των μαθημάτων σύμφωνα με το πρόγραμμα σπουδών
και το ατομικό ή οικογενειακό εισόδημα. Σε περίπτωση, ιδίου εισοδήματος πραγματοποιείται ηλεκτρονική
κλήρωση από τον Διευθυντή του Π.Μ.Σ. παρουσία της
Συνέλευσης του Τμήματος και των ενδιαφερομένων. Σε
περίπτωση που φοιτητής παραιτηθεί του δικαιώματος
της υποτροφίας, αυτή παρέχεται στον επόμενο στη σειρά κατάταξης.
Διαδικασία
Το αρμόδιο όργανο προχωρεί σε πρόσκληση για την
υποβολή υποψηφιοτήτων για τις υποτροφίες αριστείας
ή τα χρηματικά βραβεία. Η πρόσκληση περιλαμβάνει τα
στοιχεία του Π.Μ.Σ, τα κριτήρια, τα δικαιολογητικά, την
προθεσμία υποβολής υποψηφιοτήτων και τα στοιχεία
επικοινωνίας με τη Γραμματεία του προγράμματος. Οι
φοιτητές, μετά την πρόσκληση, υποβάλλουν ηλεκτρονικά αίτηση στη Γραμματεία του Τμήματος που έχει τη
διοικητική υποστήριξη του Π.Μ.Σ. με τα απαραίτητα
δικαιολογητικά. Η Συνέλευση του Τμήματος Σπουδών
εξετάζει τις υποψηφιότητες, καταρτίζει πίνακα των υποΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 383/22.01.2024
ψηφίων κατά φθίνουσα σειρά κατάταξης και αποφασίζει
σχετικά ανάλογα με το διαθέσιμο αριθμό υποτροφιών ή
χρηματικών βραβείων.
15.3 Ανταποδοτικές υποτροφίες
Η Σ.Ε. δύναται να χορηγεί έως τρεις (3) ανταποδοτικές
υποτροφίες σε μεταπτυχιακούς φοιτητές για τη διεξαγωγή επικουρικού διδακτικού έργου σε προγράμματα
προπτυχιακών σπουδών ανάλογα με τους διαθέσιμους
πόρους. Για τη χορήγηση ανταποδοτικών υποτροφιών
ακολουθείται η διαδικασία για τη χορήγηση υποτροφιών
αριστείας έπειτα από απόφαση της Σ.Ε. του Π.Μ.Σ.
15.4 Κινητικότητα
Οι φοιτητές μπορούν να συμμετέχουν στο πρόγραμμα
κινητικότητας ERASMUS+ κατά την κείμενη νομοθεσία
και τον κανονισμό του Πανεπιστημίου. Στην περίπτωση
αυτή ο μέγιστος αριθμός πιστωτικών μονάδων ECTS που
μπορούν να αναγνωρίσουν, από μαθήματα τα οποία παρακολούθησαν και εξετάστηκαν επιτυχώς στο ίδρυμα
της αλλοδαπής, ανέρχεται σε τριάντα (30).
15.5 Γραφείο Διασύνδεσης
Το Γραφείο Διασύνδεσης του ΕΛΜΕΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης.
Επιπλέον, προϋπόθεση για τη λήψη του τίτλου σπουδών αποτελεί και η παράδοση του δωματίου της Φοιτη-
τικής Εστίας, σε περίπτωση που ήταν δικαιούχοι, καθώς
και η επιστροφή όλου του υλικού που έχουν δανειστεί
από τη Βιβλιοθήκη του Πανεπιστημίου.
Άρθρο 16
Καθήκοντα Διδασκόντων
Οι διδάσκοντες του Π.Μ.Σ. θα πρέπειQ
• να επεκτείνουν τις γνωστικές τους ικανότητες εντός
του ευρύτερου πλαισίου του επιστημονικού πεδίου ώστε
να είναι σε θέση να προσφέρουν στους φοιτητές διεπιστημονική σύγχρονη γνώση,
• να είναι προσιτοί στους φοιτητές, να συζητούν, να
συνεργάζονται και να συνεισφέρουν με τις γνώσεις και
την εμπειρία τους σε μια επιτυχημένη, ακαδημαϊκή πορεία των φοιτητών,
• να καταρτούν ένα περίγραμμα μαθήματος, που περιλαμβάνει τους στόχους, τα μαθησιακά αποτελέσμα-
τα, βιβλιογραφία, τον τρόπο αξιολόγησης, εκτεταμένο
αναλυτικό πρόγραμμα, έτσι ώστε το διδακτικό υλικό να
καλύπτει πλήρως τις ακαδημαϊκές ανάγκες της εκπαιδευτικής δραστηριότητας,
• να στηρίζουν τη φοιτητοκεντρική μάθηση, να συμμετέχουν σε συζητήσεις σχετικά με τα αποτελέσματα των
εξετάσεων ή των εργασιών με στόχο τη μεγιστοποίηση
της μαθησιακής επιτυχίας,
• να προτείνουν θέματα Μεταπτυχιακών Διπλωματικών Εργασιών, να συνεργάζονται και να βοηθούν τους
φοιτητές κατά την εκπόνηση των Εργασιών.
Άρθρο 17
Υποδομή και χρηματοδότηση του Π.Μ.Σ.
1. Για την εύρυθμη λειτουργία του Π.Μ.Σ. θα διατεθούν
αίθουσες διδασκαλίας εξοπλισμένες με οπτικοακουστικά
μέσα και εργαστήρια του Ινστιτούτου Φυσικής Πλάσματος και Λέιζερ και του Πανεπιστημίου.
2. Για τη διοικητική και γραμματειακή υποστήριξη του
Π.Μ.Σ. δύνανται να προσλαμβάνεται προσωπικό για αυτό
το σκοπό, σύμφωνα με την ισχύουσα νομοθεσία, και βρίσκονται υπό την εποπτεία της Γραμματείας του Τμήματος
Ηλεκτρονικών Μηχανικών.
3. Η χρηματοδότηση του Π.Μ.Σ. μπορεί να προέρχεται
από:
α) δωρεές, παροχές, κληροδοτήματα και κάθε είδους χορηγίες φορέων του δημόσιου τομέα, όπως
οριοθετείται στην περ. α’ της παρ. 1 του άρθρου 14 του
ν. 4270/2014 (Α’ 143), ή του ιδιωτικού τομέα,
β) πόρους από ερευνητικά προγράμματα,
γ) πόρους από προγράμματα της Ευρωπαϊκής Ένωσης
ή άλλων διεθνών οργανισμών,
δ) κάθε άλλη νόμιμη πηγή.
Για τη συμμετοχή τους στο Π.Μ.Σ. «Lasers, Πλάσμα και
Εφαρμογές - Lasers, Plasma & Applications» οι μεταπτυχιακοί φοιτητές δεν καταβάλλουν τέλη φοίτησης.
Άρθρο 18
Αξιολόγηση του προγράμματος
Η εσωτερική και εξωτερική αξιολόγηση του Π.Μ.Σ. θα
γίνεται σύμφωνα με τις ισχύουσες διατάξεις και τον Κανονισμό Προγραμμάτων Μεταπτυχιακών και Διδακτορικών
Σπουδών του Πανεπιστημίου.
Άρθρο 19
Μεταβατικές διατάξεις
Όσα θέματα δεν ρυθμίζονται από τον παρόντα Κανονισμό Λειτουργίας ή τον Κανονισμό Προγραμμάτων
Μεταπτυχιακών και Διδακτορικών Σπουδών του Πανεπιστημίου θα ρυθμίζονται με αποφάσεις της Συνέλευσης
του Τμήματος ή της Συγκλήτου σύμφωνα με την ισχύουσα νομοθεσία.
Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 10 Ιανουαρίου 2024
Ο Πρύτανης
ΝΙΚΟΛΑΟΣ ΚΑΤΣΑΡΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 383/22.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200383.pdf | Tokens: 39315]